На основу члана 4. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС”, број 16/2018), члана 6. Правилника о критеријумима, начину и поступку доделе средстава из буџета општине Беочин црквама и верским заједницама са територије општине Беочин („Службени лист Општине Беочин”, број 13/19), a у складу са Одлуком о буџету oпштине Беочин за 2025. годину („Службени лист општине Беочин”, број 24/2024 ), Oпштинско веће, општине Беочин , на седници одржаној дана 30.1.2025. године, доноси

**ГОДИШЊИ ПЛАН**

**ЈАВНОГ КОНКУРСА ЗА 2025. ГОДИНУ**

**ЗА ДОДЕЛУ СРЕДСТАВА ИЗ БУЏЕТА ОПШТИНЕ БЕОЧИН ЦРКВАМА И ВЕРСКИМ ЗАЈЕДНИЦАМА**

Одлуком о буџету општине Беочин за 2025. годину („Службени лист општине Беочин”, број 24/2024), у оквиру раздела 5. Општинска управа, Програм – 1201, Програмска активност- Развој културе и информисања, Функција 840 – Верске и остале услуге заједнице, Програмска активност 0003 - Унапређење и очување и представљање културног историјског наслеђа, Економска класификација 481000 – Дотације невладиним организацијама, планирана су средства у износу од 3.000.000,00 динара. За доделу средстава расписаће се конкурс за доделу средстава из буџета општине Беочин за подстицање програма или недостајућег дела средстава за финансирање програма од јавног интереса које реализују верске заједнице , на територији општине Беочин, и то:

1. Назив јавног конкурса: **Јавни конкурс за доделу средстава из буџета општине Беочин за 2025. годину црквама и верским заједницама са територије општине Беочин;**
2. Циљ јавног конкурса: Додела средстава из буџета општине Беочин за 2025. годину за финансирање и суфинансирање пројеката црквама и верским заједницама са територије општине Беочин у циљу унапређивавања верске слободе и остваривања општег добра и заједничког интереса;
3. Област јавног конкурса: Људска права и грађанско друштво (укључује веру и дијаспору);
4. Ко може да конкурише за средства: Цркве и верске заједнице;
5. Планирани износ средстава: 3.000.000,00 динара;
6. Планирани период објављивања конкурса: фебруар 2025. године;
7. Оквирни датум почетка реализације одабраних програма и њиховог трајања:

 Почетак: мај 2025. године,

 Трајање: децембар 2025. године;

1. Посебни захтеви и ограничења: Право да учествују на јавном конкурсу имају цркве и верске заједнице са територије општине Беочин, регистроване у складу са Законом. Цркве или верске заједнице могу учествовати само са једним пројектом на јавном конкурсу.

ОПШТИНСКО ВЕЋЕ Председавајућа Општинског већа

Број:01-401-43/25 Председница општине

 Дана: 30.1.2025. године Биљана Јанковић

 Б Е О Ч И Н \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_